रामनगरी अयोध्या के नया घाट पुलिस चौकी के सामने मंगलवार को एक तेज रफ्तार कंटेनर ने तीन युवकों को रौंद दिया, जिससे मौके पर दो युवकों की मौके पर ही मौत हो गई जबकि गंभीर रूप से घायल तीसरा युवक लखनऊ में जिंदगी और मौत के बीच जूझ रहा है. बताया जाता है बाइक सवार तीनों युवक सोमवार देर रात अपने घर जा रहे थे तभी तेज रफ्तार कंटेनर ने तीनों युवकों को रौंद दिया और मौके से फरार हो गया. हालांकि पुलिस ने दुर्घटना करके भाग रहे कंटेनर को गोंडा क्षेत्र के कटरा पुलिस चौकी के पास पकड़ लिया और कंटेनर ड्राइवर को भी हिरासत में लेकर पूछताछ शुरू कर दी है.